ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3767/97 υποβολή: Cristiana Muscardini (NI), Amedeo Amadeo (NI) και Marco Cellai (NI) προς την Επιτροπή (21 Νοεμβρίου 1997)

Θέμα: Πειθαρχικές κυρώσεις

Με αφορμή τις ευθύνες ορισμένων υπαλλήλων της Επιτροπής οι οποίοι φέρονται αναμεμειγμένοι στο σκάνδαλο της ΣΕΒ, ο Πρόεδρος της Επιτροπής Santer δήλωσε ενώπιον του Ευρωπαϊκού Κοινοβουλίου ότι δεν του είναι δυνατόν να εξακριβώσει πλήρως την έκταση των ευθυνών από τη στιγμή που ο Κανονισμός Υπηρεσιακής Καταστάσεως των Υπαλλήλων, με τη σημερινή του μορφή, κάνει αδύνατη την αποσαφήνιση ευθυνών και δεν επιτρέπει την εφαρμογή πειθαρχικών κυρώσεων ούτε καν στην περίπτωση σοβαρού επαγγελματικού παραπτώματος.

Υπενθυμίζοντας ότι ο Κανονισμός Υπηρεσιακής Καταστάσεως προβλέπει ήδη την έγγραφη προειδοποίηση, την επίπληξη, την προσωρινή αναστολή της προαγωγής κατά κλιμάκιο, τον υποβιβασμό σε κατώτερο βαθμό, την ανάκληση και την ανάκληση με κατάργηση του δικαιώματος συντάξεως, ζητείται από την Επιτροπή:

1. να προσφύγει στις ανωτέρω κυρώσεις, που ήδη προβλέπονται από τον Κανονισμό Υπηρεσιακής Καταστάσεως των Υπαλλήλων, για να τιμωρήσει, αφ' ης στιγμής θα έχει αποσαφηνισθεί η διάπραξη ουσιαστικών παραλείψεων, όσους έχουν υποπέσει σε βαρύ παράπτωμα 7

2. να επαγρυπνά ώστε να διατηρεί το δικαίωμα πρωτοβουλίας που διαθέτει σε θέματα συνδεόμενα με τον Κανονισμό Υπηρεσιακής Καταστάσεως τηρώντας πάντα τις απαραίτητες απαιτήσεις διαφάνειας και ισότητας που χρησιμεύουν για τη διατήρηση και την προστασία του ευρωπαϊκού δημοσίου.

Απάντηση του κ. Liikanen εξ ονόματος της Επιτροπής (18 Δεκεμβρίου 1997)

1. Οι πειθαρχικές κυρώσεις στις οποίες μπορούν να υπόκεινται οι μόνιμοι ή έκτακτοι υπάλληλοι ρυθμίζονται από τις διατάξεις που περιλαμβάνονται στο άρθρο 86 και επόμενα καθώς και στο παράρτημα IX του κανονισμού υπηρεσιακής καταστάσεως των υπαλλήλων και του λοιπού προσωπικού της Κοινότητας και δεν είναι δυνατόν να επιβληθούν παρά μόνο μετά το πέρας μιας εξαιρετικά ακριβούς διαδικασίας. Για την κίνηση μιας τέτοιου είδους διαδικασίας, όρος «sine qua non» είναι η παράλειψη εκ μέρους των υπαλλήλων των υποχρεώσεων που έχουν αναλάβει δυνάμει του προαναφερόμενου κανονισμού.

Ο Πρόεδρος Santer ποτέ δεν δήλωσε ότι του είναι αδύνατον να εξακριβώσει πλήρως τις ευθύνες ορισμένων υπαλλήλων της Επιτροπής όσον αφορά την σπογγώδη εγκεφαλοπάθεια των βοοειδών (ΣΕΒ). Στην επιτροπή ελέγχου του Κοινοβουλίου σχετικά με την κρίση της ΣΕΒ δηλώθηκε ότι η Επιτροπή, μετά από εμπεριστατωμένη μελέτη του θέματος, δεν βρήκε αποδεικτικά στοιχεία ικανά να δικαιολογήσουν την κίνηση πειθαρχικής διαδικασίας κατά υπαλλήλων του οργάνου.

2. Η Επιτροπή επιθυμεί να διαβεβαιώσει το αξιότιμο μέλος ότι θα υποστηρίξει το δικαίωμα πρωτοβουλίας της σε όλους τους τομείς που προβλέπονται από τις Συνθήκες, συμπεριλαμβανομένων, βεβαίως, και όλων των πτυχών που σχετίζονται με τις διατάξεις του κανονισμού υπηρεσιακής καταστάσεως.
ΓΡΑΠΤΗ ΕΡΩΤΗΣΗ E-3827/97 υποβολή: Marco Cellai (NI) προς την Επιτροπή (28 Νοεμβρίου 1997)

Θέμα: Εξαίρεση για τη χρηματοδότηση συνεταιρισμού προοόντων ζαχαροπλαστικής

Η Cooperativa Dolciaria Toscana, συνεταιριστική εταιρία περιορισμένης ευθύνης για την παραγωγή προϊόντων ζαχαροπλαστικής, που συστάθηκε στο Empoli (FI), στις 26.07.1995 και απασχολεί 43 άτομα, υπέβαλε στις 28.02.1996 αίτηση για τη συμμετοχή της Compagnia Finanziaria Industriale στο εταιρικό κεφάλαιο σύμφωνα με το νόμο αριθ. 49 του 1985 (νόμος Marcora), αίτηση η οποία εγκρίθηκε από την Conferenzia dei Servizi (το Συμβούλιο Υπηρεσιών) στις 29.07.1996 για τη χορήγηση εισφοράς ύψους 1.069.828.000 λιρών.

Η ανωτέρω άδεια καθηλώθηκε για ολόκληρο το ποσόν εν αναμονή της λήψης της απαραίτητης κοινοτικής εξαίρεσης 7 ωστόσο, έχοντας λάβει, το Μάρτιο του 1997, ένα μέρος της εισφοράς ίσο με 189.986.000 λίρες, δηλαδή την «de minimis» καταβολή του ποσού, ο Υπουργός Βιομηχανίας ζήτησε επανειλημμένα από την Ευρωπαϊκή Ένωση την εξαίρεση που προβλέπεται για τους συνεταιρισμούς που έχουν λάβει το «de minimis» 7

Οι χρηματοδοτήσεις που χορηγούνται δυνάμει του νόμου Marcora καταβλήθηκαν σε λίγους μόνο από όσους είχαν υποβάλει αίτηση. ενώ άλλοι, μεταξύ των οποίων και η Cooperativa Dolciaria Toscana, τελούν ακόμη εν αναμονή.

Είναι σε θέση η Επιτροπή να πει βάσει ποιων κριτηρίων καθορίστηκαν οι προτεραιότητες για τη χορήγηση των χρηματοδοτήσεων και κυρίως για ποιούς λόγους η Ευρωπαϊκή Ένωση δεν έχει έως τώρα εγκρίνει την εξαίρεση που χρειάζεται για να αποδεσμευτεί η άδεια και να απελευθερωθεί το σχετικό ποσόν; υπάρχουν οι προϋποθέσεις και η διάθεση να δοθούν τα ποσά αυτά; Τέλος, οι αρμόδιες ιταλικές αρχές έχουν κάνει όλα τα απαραίτητα διαδικαστικά διαβήματα για να ζητήσουν την εξαίρεση;

Απάντηση του κ. Van Miert εξ ονόματος της Επιτροπής (15 Ιανουαρίου 1998)

Η Επιτροπή αποφάσισε να κινήσει τη διαδικασία του άρθρου 93 παράγραφος 2 της συνθήκης ΕΚ όσον αφορά ορισμένες διατάξεις του νόμου 49/85 (νόμος Marcora), για τις οποίες οι ιταλικές αρχές είχαν ανακοινώσει ρυθμίσεις εκ νέου χρηματοδότησης.

Η απόφαση ανακοινώθηκε στις ιταλικές αρχές με επιστολή της 11ης Ιουνίου 1997. Οι ιταλικές αρχές απάντησαν με επιστολή της 31ης Ιουλίου 1997.

Η απόφαση για την κίνηση της διαδικασίας πρέπει να δημοσιευθεί στην Επίσημη Εφημερίδα στις ένδεκα επίσημες γλώσσες, όπως προβλέπεται από τις διατάξεις που διέπουν την κίνηση της διαδικασίας. Μετά τη δημοσίευση της απόφασης στην Επίσημη Εφημερίδα ((ΕΕ C 309 της 9.10.1997. )), τα κράτη μέλη και οι λοιποί ενδιαφερόμενοι πρέπει να υποβάλουν τις παρατηρήσεις τους εντός ενός μηνός.

Η Επιτροπή δύναται στη συνέχεια να περατώσει τη διαδικασία λαμβάνοντας απόφαση σχετικά με το συμβιβάσιμο του κοινοποιηθέντος καθεστώτος με τους κανόνες για τις κρατικές ενισχύσεις.

Εν τω μεταξύ, οι ιταλικές αρχές δύνανται, όπως έχουν ήδη πράξει, να εφαρμόσουν το καθεστώς αυτό εντός του ορίου του κανόνα «de minimis».
ΓΡΑΠΤΗ ΕΡΩΤΗΣΗ E-3687/97 υποβολή: Jesϊs Cabezσn Alonso (PSE) προς την Επιτροπή (19 Νοεμβρίου 1997)

Θέμα: Αυτονομία της εξωτερικής πολιτικής και εξωεδαφικός χαρακτήρας ορισμένων νόμων

Εάν η εξωεδαφική εφαρμογή ορισμένων νόμων, όπως ο γνωστός ως νόμος Χέλμς-Μπάρτον, οδηγεί στον περιορισμό της ελεύθερης βούλησης των κρατών και της εξωτερικής και εμπορικής πολιτικής τους, υποβάλλοντας τη βούληση αυτή στις ενδεχόμενες πράξεις ή διαθέσεις μεμονωμένων πολιτών ή επιχειρηματικών συγκροτημάτων, πώς σκέπτεται η Επιτροπή να ενεργήσει ώστε να αποφύγει τους περιορισμούς αυτούς στην εμπορική και την εξωτερική πολιτική της Ευρωπαϊκής Ένωσης;

Κοινή απάντηση του Sir Leon Brittan εξ ονόματος της Επιτροπής στις γραπτές ερωτήσεις E-3686/97, E-3687/97, E-3688/97, E-3689/97 και E-3690/97 (19 Δεκεμβρίου 1997)

Η συμφωνία με τις Ηνωμένες Πολιτείες δεν είναι ανισσόροπη. Η Επιτροπή, στο πλαίσιο του Παγκόσμιου Οργανισμού Εμπορίου (ΠΟΕ), κίνησε διαδικασία για τη σύσταση ειδικής ομάδας κατά του νόμου Χέλμς - Μπέρτον. Η Επιτροπή θεωρεί ότι ο νόμος αυτός αντίκειται στο διεθνές δίκαιο, δεδομένου ότι αποσκοπεί στο να επηρεάσει (ή έχει ως αποτέλεσμα ότι επηρεάζει) τη συμπεριφορά των κοινοτικών επιχειρήσεων εξ αιτίας των σχέσεών τους με την Κούβα. Η συμφωνία της 11ης Απριλίου 1997 που συνήφθη μεταξύ της Κοινότητας και των ΗΠΑ σχετικά με το νόμο Χέλμς - Μπέρτον και το νόμο Ντ'Αμάτο, βάσει του οποίου η Κοινότητα συμφώνησε να αναστείλει τη διαδικασία που είχε αναλάβει κατά του νόμου Χέλμς - Μπέρτον στο πλαίσιο του ΠΟΕ, καλεί για την ανάπτυξη αρχών που « θα ανακόψουν και θα αποθαρρύνουν τη μελλοντική απόκτηση επενδύσεων από κάθε κράτος που έχει απαλλοτριώσει ή εθνικοποιήσει τις επενδύσεις αυτές.» Επιπλέον, και παράλληλα, η συμφωνία καλεί την Κοινότητα και τις Ηνωμένες Πολιτείες να συνεργαστούν προκειμένου να επιλύσουν, με βάση από κοινού συμφωνηθείσες αρχές, το ζήτημα των συγκρουόμενων δικαιοδοσιών και των δευτερευόντων εμπορικών αποκλεισμών. Πρέπει να σημειωθεί ότι οι συζητήσεις μεταξύ της Κοινότητας και των Ηνωμένων Πολιτειών για το θέμα αυτό διεξάγονται παράλληλα με τις συζητήσεις για τις αρχές που διέπουν τις επενδύσεις. Οι εν λόγω συζητήσεις, που διεξάγονται τη στιγμή αυτή, στοχεύουν στην εξεύρεση αποδεκτής συμβιβαστικής λύσης που θα λάβει τη μορφή παρέκκλισης βάσει του τίτλου IV του νόμου Χέλμς - Μπέρτον, εξουδετερώνοντας, με τον τρόπο αυτό, τις εξωεδαφικές επιπτώσεις του νόμου αυτού.

Εξάλλου, η Επιτροπή υπογράμμισε ότι η διευθέτηση των διαφορών σχετικά με το νόμο Χέλμς - Μπέρτον θα τεθεί σε εφαρμογή μόνον εφόσον οι Ηνωμένες Πολιτείες χορηγήσουν επίσης στις κοινοτικές επιχειρήσεις παρέκκλιση και από το νόμο Ντ'Αμάτο.

Η Κοινότητα διατηρεί το δικαίωμα να επαναλάβει τη διαδικασία «ειδικής ομάδας» του ΠΟΕ ή να κινήσει νέες διαδικασίες στην περίπτωση που ληφθούν μέτρα κατά κοινοτικών επιχειρτήσεων στο πλαίσιο των νόμων Χέλμς - Μπέρτον και Ντ'Αμάτο, λόγω της μη χορήγησης ή της απόσυρσης παρεκκλίσεων.
ΓΡΑΠΤΗ ΕΡΩΤΗΣΗ E-3825/97 υποβολή: Roberto Mezzaroma (UPE) προς την Επιτροπή (28 Νοεμβρίου 1997)

Θέμα: Προστασία των καλλιτεχνών στην Ευρώπη

Τι προτίθεται να πράξει - ή έχει ήδη πράξει - η Επιτροπή για να εξασφαλίσει ένα αξιοπρεπές επίπεδο ζωής εκείνων των καλλιτεχνών, συγγραφέων, δημοσιογράφων, γλυπτών, ζωγράφων, και μουσικών που με το έργο τους έχουν προωθήσει την τέχνη στις χώρες τους και στην Ευρώπη, συμβάλλοντας στη διαδικασία συνοχής της; Συγκεκριμένα πώς εξασφαλίζεται σε εκείνους τους καλλιτέχνες που δεν διαθέτουν οικονομική αυτάρκεια, δεν λαμβάνουν εισφορά κοινωνικής πρόνοιας και δεν έχουν ένα κατάλληλο χώρο μέσα στον οποίον να αναπτύξουν και να εκφράσουν τις ικανότητές τους, μια οικονομική ενίσχυση που θα τους εξασφαλίσει ένα αξιοπρεπές επίπεδο ζωής;

Απάντηση του κ. Oreja εξ ονόματος της Επιτροπής (8 Ιανουαρίου 1998)

Η Επιτροπή υπενθυμίζει ότι η κοινωνική, οικονομική και νομική προστασία των καλλιτεχνών και των επαγγελματιών αποτελεί πρώτα απ'όλα ευθύνη των κρατών μελών. Επισημαίνει εξάλλου ότι σε πολλές περιπτώσεις οι σχετικές νομικές και κανονιστικές διατάξεις δεν έχουν τομεακό χαρακτήρα.

Σύμφωνα με το άρθρο 128 της συνθήκης ΕΚ σχετικά με τον πολιτισμό η Κοινότητα έχει ως αποστολή να ενισχύει και να συμπληρώνει τη δράση των κρατών μελών μέσω συνοδευτικών δράσεων χωρίς να εναρμονίζει τις νομοθετικές και κανονιστικές διατάξεις των. Στο πλαίσιο αυτό τα υφιστάμενα πολιτιστικά προγράμματα της Κοινότητας, δηλαδή τα προγράμματα Καλειδοσκόπιο, Ariane και Raphaλl, έχουν ως στόχο, τηρουμένης της αρχής της επικουρικότητας, να συμβάλουν στην ανάπτυξη και στην προώθηση των καλλιτεχνικών επαγγελμάτων.

Αντίθετα, πολλές νομικές και κανονιστικές διατάξεις που θεσπίστηκαν στο πλαίσιο άλλων κοινοτικών πολιτικών ευνοούν έμμεσα ή άμεσα την απασχόληση ή προστατεύουν σε μεγάλο βαθμό (π.χ. την πνευματική ιδιοκτησία) τις προαναφερόμενες κατηγορίες, όπως φαίνεται άλλωστε και από την πρώτη έκθεση σχετικά με τις πολιτιστικές πτυχές της δράσης της Ευρωπαϊκής Κοινότητας ((Έγγρ. COM(96) 160 τελικό. )).
ΓΡΑΠΤΗ ΕΡΩΤΗΣΗ E-3516/97 υποβολή: John Iversen (PSE) προς την Επιτροπή (12 Νοεμβρίου 1997)

Θέμα: Αυξητικές ορμόνες

Ανησυχίες προκαλεί η υποψία ότι η τυλοζίνη των χοιροτροφών καθιστά τον άνθρωπο ανθεκτικό στο φάρμακο Erythromycin. Κατά συνέπεια, προτίθεται η Επιτροπή να προτείνει κανόνες για την εμπορία χοιρείου κρέατος προερχόμενου από χοίρους που έχουν εκτραφεί με αυξητικές ορμόνες;

Στο πλαίσιο αυτό, προτίθεται η Επιτροπή να προτείνει φόρους επί των αντιβιοτικών αυξητικών ορμονών που χρησιμοποιούνται σε χοιροτροφές;

Απάντηση του κ. Fischler εξ ονόματος της Επιτροπής (15 Ιανουαρίου 1998)

Η Επιτροπή οφείλει να υπενθυμίσει στο αξιότιμο μέλος του Κοινοβουλίου ότι, στο πλαίσιο της ισχύουσας νομοθεσίας για τις πρόσθετες ύλες στη διατροφή των ζώων, και σύμφωνα με τους ελέγχους που πραγματοποιήθηκαν για την έγκρισή τους από την Κοινότητα, οι εν λόγω πρόσθετες ύλες δεν παρουσιάζουν κινδύνους για την υγεία του ανθρώπου, των ζώων, ή για το περιβάλλον, ούτε προξενούν βλάβες στους καταναλωτές, εξαιτίας αλλοιώσεων στα χαρακτηριστικά των προϊόντων ζωικής προέλευσης.

Σύμφωνα με την απάντηση της Επιτροπής στην ερώτηση αριθ. Ε-3388/97 ((ΕΕ C 174 της 8.6.1998, σελ. 51. )) του αξιότιμου μέλους του Κοινοβουλίου, η Επιτροπή δεν διαθέτει στοιχεία τα οποία να αποδεικνύουν την ύπαρξη σχέσης αιτίας αποτελέσματος μεταξύ της χρήσης της τυλοζίνης σε χοιροτροφές και της εμφάνισης αντιστάσεων στην ερυθρομυσίνη στα παθογενή βακτηρίδια για τον άνθρωπο. Ωστόσο, αν από την επανεξέταση της επιστημονικής αιτιολόγησης, που ζήτησε η Φινλανδία, αποδειχθεί ότι υπάρχει κίνδυνος για την υγεία των καταναλωτών, η Επιτροπή θα αντιδράσει άμεσα με την υποβολή πρότασης απαγόρευσης.

Παράλληλα, στο βαθμό που οι πρόσθετες ύλες που χρησιμοποιούνται στη διατροφή των ζώων είναι ασφαλείς, η Επιτροπή δε θεωρεί απαραίτητο να προβεί σε ειδική σήμανση των συγκεκριμένων προϊόντων.

Η Επιτροπή δεν προτίθεται να προτείνει την επιβολή φόρων για τα εν λόγω προϊόντα.
ΓΡΑΠΤΗ ΕΡΩΤΗΣΗ E-3784/97 υποβολή: Carlos Pimenta (PPE) προς την Επιτροπή (26 Νοεμβρίου 1997)

Θέμα: Εφαρμογή της πρότασης απόφασης 97/C 207/11 του Συμβουλίου σχετικά με την υπογραφή και τη σύναψη διεθνούς συμφωνίας μεταξύ της Ευρωπαοκής Κοινότητας, του Καναδά και της Ρωσικής Ομοσπονδίας, όσον αφορά τα πρότυπα στον τομέα της μη βάναυσης π

Εάν, όπως εμφανίζεται ότι προτιμά η Επιτροπή, το Συμβούλιο αποφασίσει να απορρίψει τη γνώμη του Ευρωπαϊκού Κοινοβουλίου και, αντί αυτού, ψηφίσει υπέρ της ολοκλήρωσης της προταθείσας συμφωνίας με τον Καναδά και τη Ρωσική Ομοσπονδία, πώς προτίθεται η Επιτροπή να διασφαλίσει ότι οι όροι της συμφωνίας θα εφαρμοσθούν εντός της Ευρωπαϊκής Ένωσης;

Σχεδιάζει, συγκεκριμένα, η Επιτροπή να φέρει προς συζήτηση πρόταση είτε οδηγίας είτε κανονισμού και, εάν ναι, ποια θα είναι η προτεινομένη νομική βάση;

Απάντηση του Sir Leon Brittan εξ ονόματος της Επιτροπής (21 Ιανουαρίου 1998)

Η Επιτροπή επιθυμεί να υπενθυμίσει στο αξιότιμο μέλος του Κοινοβουλίου ότι η συμφωνία σχετικά με τα πρότυπα στον τομέα της μη βάναυσης παγίδευσης με τον Καναδά και τη Ρωσική Ομοσπονδία δεν έχει κυρωθεί ακόμη.

Αν και πραγματοποιούνται ήδη διαβουλεύσεις, η Επιτροπή θα είναι σε θέση να εκφράσει επίσημα τη γνώμη της επί των θεμάτων αυτών μόνο μετά την επίσημη σύναψη της συμφωνίας από το Συμβούλιο. Το Κοινοβούλιο θα ενημερωθεί δια της συνήθους διαδικασίας όταν εγκριθεί, ενδεχομένως, πρόταση της Επιτροπής για μεταφορά της εν λόγω συμφωνίας στο κοινοτικό δίκαιο.
ΓΡΑΠΤΗ ΕΡΩΤΗΣΗ E-3593/97 υποβολή: Yves Verwaerde (PPE) προς την Επιτροπή (13 Νοεμβρίου 1997)

Θέμα: Ομάδα εμπειρογνωμόνων υψηλού επιπέδου για τις κοινωνικές και κοινωνιολογικές όψεις της κοινωνίας των πληροφοριών

Θα επιθυμούσα να μου γνωστοποιήσει η Επιτροπή τον πρώτο απολογισμό των εργασιών της Ομάδας εμπειρογνωμόνων υψηλού επιπέδου για τις κοινωνικές και κοινωνιολογικές όψεις της Κοινωνίας των Πληροφοριών.

Απάντηση του κ. Flynn εξ ονόματος της Επιτροπής (9 Ιανουαρίου 1998)

Έχουν ολοκληρωθεί οι εργασίες της ομάδας εμπειρογνωμόνων υψηλού επιπέδου σχετικά με τις κοινωνικές, υπό την ευρεία και τη στενή έννοια, πλευρές της κοινωνίας των πληροφοριών. Η ομάδα εκπόνησε προσφάτως μια τελική έκθεση, αντίγραφο της οποίας διαβιβάστηκε απευθείας στον κύριο βουλευτή και στη Γενική Γραμματεία του Κοινοβουλίου.

Προετοιμάζεται περίληψη των συμπληρωματικών αναλύσεων που αναφέρονται στο παράρτημα της εν λόγω τελικής έκθεσης, που συντάχθηκε παράλληλα με την εργασία της εν λόγω ομάδας και θα είναι διαθέσιμη στις αρχές αυτού του έτους.
ΓΡΑΠΤΗ ΕΡΩΤΗΣΗ E-3103/97 υποβολή: Hiltrud Breyer (V) προς την Επιτροπή (13 Οκτωβρίου 1997)

Θέμα: Διαφορές μεταξύ της νομολογίας του Ευρωπαοκού Γραφείου Διπλωμάτων Ευρεσιτεχνίας και του σχεδίου οδηγίας σχετικά με την κατοχύρωση με δίπλωμα ευρεσιτεχνίας

Η αιτιολογική σκέψη 17β (νέα) της έκθεσης Rothley σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου για την έννομη προστασία των βιοτεχνολογικών εφευρέσεων (έγγρ. Α4-0222/97), που η Επιτροπή προτίθεται να εγκρίνει, προβλέπει ότι ένα σύνολο φυτών, το οποίο χαρακτηρίζεται από ένα συγκεκριμένο γονίδιο, δεν εξαιρείται από την δυνατότητα κατοχύρωσης με δίπλωμα ευρεσιτεχνίας, ακόμη και αν περιλαμβάνει φυτικές ποικιλίες. Τούτο έρχεται σε καταφανή αντίθεση με την νομολογία του Ευρωπαϊκού Γραφείου Διπλωμάτων Ευρεσιτεχνίας, π.χ. με την απόφαση Τ 356/93 (Επίσημη Εφημερίδα του ΕΓΔΕ 1995, σελ.545).

Πώς πρόκειται να αρθεί αυτή η διαφορά και η συνεπαγόμενη νομική ανασφάλεια;

Απάντηση του κ. Monti εξ ονόματος της Επιτροπής (6 Ιανουαρίου 1998)

Σε απάντηση της ερώτησης που έθεσε το Αξιότιμο Μέλος, η Επιτροπή έχει να παρατηρήσει ότι δεν διέλαθε της προσοχής της το γεγονός ότι η διατύπωση της αιτιολογικής σκέψης 17β(νέα), που περιλαμβάνει την τροπολογία 20 του Κοινοβουλίου, έρχεται σε αντίθεση με την απόφαση Τ 356/93 της τεχνικής επιτροπής προσφυγών του Ευρωπαϊκού Γραφείου Διπλωμάτων Ευρεσιτεχνίας. Το ίδιο ισχύει για το άρθρο 4, παράγραφος 2 της τροποποιηθείσας πρότασης, στην οποία περιλαμβάνεται η τροπολογία 47 του Κοινοβουλίου. Το Κοινοβούλιο έκρινε ότι η ερμηνεία της εξαίρεσης από τη δυνατότητα κατοχύρωσης με δίπλωμα ευρεσιτεχνίας των φυτικών ποικιλιών, την οποία έδωσε η προαναφερθείσα υπηρεσία δεν είναι υποχρεωτική στο επίπεδο της εφαρμογής των εθνικών νομοθεσιών των κρατών μελών όσον αφορά τα διπλώματα ευρεσιτεχνίας εφευρέσεων που περιλαμβάνουν επίσης την εν λόγω εξαίρεση από τη δυνατότητα κατοχύρωσης. Η Επιτροπή συντάσσεται με αυτή τη γνώμη.
ΓΡΑΠΤΗ ΕΡΩΤΗΣΗ E-3250/97 υποβολή: Friedhelm Frischenschlager (ELDR) προς την Επιτροπή (20 Οκτωβρίου 1997)

Θέμα: Μεταφορές ζώων

Ποιά μέτρα έχει λάβει μέχρι σήμερα ο Επίτροπος Dr. Franz Fischler για να ενισχύσει την κατασκευή ψυκτικών θαλάμων στο Λίβανο, είτε στο πλαίσιο του προγράμματος MEDA είτε με πιστώσεις της ΕΤΕ;

Για ποιό λόγο η Επιτροπή συνεχίζει να χορηγεί επιδοτήσεις εξαγωγής στις μεταφορές ζώντων ζώων, όχι όμως στις μεταφορές κατεψυγμένων;

Πόσα κιλά ζώντων βοοειδών και πόσα κιλά κατεψυγμένου κρέατος εξάγονται ετησίως από την ΕΕ στο Λίβανο;

Προτίθεται η Επιτροπή να συνεργασθεί στο μέλλον και με τις ΜΚΟ;

Απάντηση του κ. Fischler εξ ονόματος της Επιτροπής (19 Δεκεμβρίου 1997)

Η Επιτροπή έχει ενημερώσει τις αρχές του Λιβάνου ότι είναι δυνατή η χρηματοδότηση ψυκτικού συγκροτήματος, στα πλαίσια του προγράμματος MEDA. Για το σκοπό αυτό, θα πρέπει να πληρούνται ορισμένοι όροι (συμφωνία με τις βασικές αρχές του προγράμματος MEDA, καθώς και υποβολή ενδεικτικού προγράμματος εκ μέρους των αρχών του Λιβάνου). Επιπλέον, στο πλαίσιο των συνολικών στόχων του έργου, θα πρέπει να δοθούν κάποιες εγγυήσεις σχετικά με την αντικατάσταση των εισαγωγών ζώντων ζώων από εισαγωγές κρέατος. Στην παρούσα φάση, ο Λίβανος δεν έχει ακόμη υποβάλει πρόταση έργου σύμφωνη προς τους ανωτέρω όρους. Η Επιτροπή, ωστόσο, θα συνεχίσει τις συζητήσεις με τις λιβανικές αρχές σχετικά με το εν λόγω θέμα.

Εκτός από τα ζώντα ζώα, επιστροφών κατά την εξαγωγή απολαύει επίσης το νωπό και κατεψυγμένο κρέας. Το ποσοστό επιστροφής για το κρέας και τα ζώντα ζώα καθορίζεται τουλάχιστον μία φορά κάθε τρίμηνο και δημοσιεύεται στην Επίσημη Εφημερίδα. Η εξαγωγή ζώντων ζώων αποτελεί σημαντική διέξοδο για την αγορά βοείου κρέατος της Κοινότητας και δύσκολα μπορεί να αντικατασταθεί από την εξαγωγή βοείου κρέατος, εξαιτίας των διαφορών που παρατηρούνται στις μεθόδους σφαγής των ζώων, αλλά και της μειωμένης ζήτησης νωπού κρέατος ανάλογης ποιότητας στις προς εξαγωγή χώρες. Αν η εξαγωγή ζώντων ζώων από την Κοινότητα καταστεί αδύνατη λόγω υπερβολικών απαιτήσεων, είτε δυσανάλογου κόστους, είτε εξάλειψης των επιστροφών κατά την εξαγωγή, τις εν λόγω αγορές θα αναλάβουν άλλοι προμηθευτές (η Αυστραλία έχει αυξήσει την εξαγωγή ζώντων ζώων προς τον αραβικό κόσμο, αν και βρίσκεται πολύ πιο μακριά απ'ό,τι η Κοινότητα).

Ο πίνακας που ακολουθεί παρουσιάζει τις εξαγωγές ζώντων ζώων (ισοδύναμο βάρος σφαγίου) και νωπού και κατεψυγμένου κρέατος, που πραγματοποιήθηκαν από την Κοινότητα προς τον Λίβανο, κατά τη διάρκεια των τριών τελευταίων ετών:

>TABLE>

Η Επιτροπή συμβουλεύεται, τακτικά, μη κυβερνητικές οργανώσεις, προκειμένου να διαμορφώσει την πολιτική που θα ακολουθήσει σχετικά με την προστασία των ζώων και, ειδικότερα, την ευρωπαϊκή συντονιστική ένωση των οργανώσεων που ασχολούνται με την προστασία των ζώων.
C 187/40 EL 16. 6. 98 Epi·shmh Efhmeri ·da tvn Eyrvpai ¤kv·n Koinoth ·tvn
Koinh ·apa·nthsh
toy k . Van den Broek ej ono ·matow thw Epitroph ·w
stiw grapte ·w ervth ·seiw E-3692/97 kai E-3699/97
(21 Ianoyari ·oy 1998)
H Epitroph ·plhroforei ·to Ajio ·timo Me ·low toy Koinoboyli ·oy sxetika ·me ta progra ·mmata toy Phare gia to 1997
kai to 1998 sthn Esuoni ·a:
1. to pro ·gramma toy 1997
a) Euniko ·pro·gramma
To leitoyrgiko ·euniko ·pro·gramma toy 1997 poy xrhmatodotei ·tai apo ·to Phare, synolikoy ·y·coyw 29,6
ekat. ECU, perilamba ·nei ta ako ·loyua stoixei ·a:
Stoixei ·oProy¤pologismo ·w
se ekat . ECU
Eyrvpai ¤kh·oloklh ·rvsh , symperilambanome ·nhw thw metarry ·umishw thw dhmo ·siaw dioi ·kh-
shw, thw eni ·sxyshw thw statistikh ·w yphresi ·aw, tvn telvnei ·vn kai toy tri ·toy pylv ·na (esvt .
ypoue ·seiw/dhmo·sia ta ·jh, dikaiosy ·nh) 9,4
Perifereiakh ·ana·ptyjh 3,0
Diaxei ·rish toy dhmo ·sioy tome ·a symperilambanome ·nhw thw ygei ·aw, ekpai ·deysh , glvssikh ·
kata·rtish , idivtikopoi ·hsh kai forologiko ·w tome ·aw 7,9
Ypodome ·w symperilambanome ·nvn tvn metaforv ·n, periba ·llon kai ene ·rgeia 9,3
Éxei desmeytei ·ako·ma poso ·y·coyw 1,2 ekat. ECU gia to Tempus.
To xrhmatodotiko ·prvto ·kollo gia to pro ·gramma toy 1997 ypogra ·fhke ton Febroya ·rio toy 1997 kai h
efarmogh ·toy ejeli ·ssetai . Vsto·so, oi ektimh ·seiw toy anti ·ktypoy ua mpore ·soyn na gi ·noyn o ·tan ua e ·xoyn
plh·rvw efarmostei ·ta memonvme ·na stoixei ·a toy progra ·mmatow .
b) Pro·gramma diasynoriakh ·w synergasi ·aw.
3,1 ekat. ECU e·xoyn desmeytei ·gia th diasynoriakh ·synergasi ·a.
2. Pro·gramma toy 1998
O programmatismo ·w toy progra ·mmatow Phare 1998 ua gi·nei mo ·no to dey ·tero tri ·mhno toy 1998. Vsto·so, to
pro·gramma ua stoxey ·sei stiw megaly ·terew proteraio ·thtew poy prosdiori ·sthkan sth gnv ·mh thw Epitroph ·w
gia thn Esuoni ·a me pososto · 30% poy ua afiervuei ·sthn ane ·gersh idryma ·tvn kai me to 70% gia th sth ·rijh
eidikv ·n ependy ·sevn se tomei ·w o·pvw to periba ·llon , oi metafore ·w kai h gevrgi ·a.
(98/C 187/68) GRAPTH ERVTHSH E-3693/97
ypobolh ·: Kirsi Piha (PPE) prow thn Epitroph ·
(19 Noembri ·oy 1997)
Ue·ma:Xrh·sh tvn po ·rvn toy progra ·mmatow Phare o·son afora ·thn Tsexikh ·Dhmokrati ·a
H Eyrvpai ¤kh·Énvsh enisxy ·ei tiw xv ·rew thw Kentrikh ·w kai Anatolikh ·w Eyrv ·phw me ·sv toy progra ·mmato ·w thw
Phare. Ópvw fai ·netai , h politikh ·ayth·e·xei symba ·lei shmantika ·sthn ana ·ptyjh tvn ypochfi ·vn prow e ·ntajh sthn
Koino ·thta xvrv ·n. Gi ayto·kai ua epiuymoy ·sa na plhroforhuv ·apo·thn Epitroph ·pv·w e·xoyn xrhsimopoihuei ·to
1997 ta egkriue ·nta sto plai ·sio toy progra ·mmatow Phare posa·o·son afora ·thn Tsexikh ·Dhmokrati ·a.
ΓΡΑΠΤΗ ΕΡΩΤΗΣΗ E-3451/97 υποβολή: Allan Macartney (ARE) προς την Επιτροπή (31 Οκτωβρίου 1997)

Θέμα: Βλαστοί σπόρων από γενετικώς τροποποιημένο σπέρμα σόγιας

Ποιες πληροφορίες διαθέτει η Επιτροπή σχετικά με τα αποτελέσματα που θα προέκυπταν σε περίπτωση που γενετικά τροποοιημένοι σπόροι χρησιμοποιούντο για την παραγωγή βλαστών που κατόπιν τρώγονται ωμοί;

Ποια πειράματα έχουν πραγματοποιηθεί με βλαστούς σπέρματος σόγιας και ποια ήσαν τα σχετικά αποτελέσματα;

Απάντηση της κ. Bjerregaard εξ ονόματος της Επιτροπής (10 Δεκεμβρίου 1997)

Σύμφωνα με την απόφαση της Επιτροπής της 3ης Απριλίου 1996 και την εν συνεχεία έκδοση αδείας εκ μέρους των βρεταννικών αρχών, χορηγήθηκε άδεια για τη διάθεση στην αγορά γενετικώς τροποποιημένης σόγιας της Monsanto για τις ειδικές χρήσεις «του χειρισμού στο περιβάλλον κατά την εισαγωγή, πριν και κατά την αποθήκευση καθώς και πριν και κατά την επεξεργασία μη βιώσιμων προϊόντων». Η άδεια αυτή δεν επιτρέπει την κατανάλωση αυτής της σόγιας ως τροφίμου σε βιώσιμη μορφή.

Προκειμένου να επιτραπεί η καλλιέργεια γενετικώς τροποποιημένης σόγιας στην Κοινότητα, απαιτείται νέα κοινοποίηση σύμφωνα με την οδηγία 90/220/ΕΟΚ για την εσκεμμένη ελευθέρωση στο περιβάλλον γενετικώς τροποποιημένων οργανισμών. ((ΕΕ L 117 της 8.5.1990 )) Προκειμένου να χρησιμοποιηθούν εκβλαστήματα γενετικώς τροποποιημένης σόγιας ως τρόφιμα ή συστατικά τροφίμων απαιτείται κοινοποίηση βάσει του κανονισμού (ΕΟΚ) αριθ. 258/97 για τα νέα τρόφιμα και τα νέα συστατικά τροφίμων ((ΕΕ L 43 της 14.5.1997 )). Η Επιτροπή δεν έχει λάβει ανάλογες κοινοποιήσεις.